b'\n_START_ARTICLE_\nDon\'t Stop the Music\n_START_SECTION_\nO pjesmi\n_START_PARAGRAPH_\nPjesma je prvi put pu\xc5\xa1tena na radiju 27. prosinca 2006. u Americi i objavljena 7. rujna 2007. godine u Njema\xc4\x8dkoj, a u drugim zemljama malo kasnije. Ima mnogo elektroni\xc4\x8dkih dance remiksa koje su napravili mnogi europski DJ-evi poput The Wideboys, Boba Sinclara i Jodyja Den Broedera. Pjesmu su napisali Mikkel Storleer Eriksen, Tor Erik Hermansen, Tawanna Dabney, a sadr\xc5\xbei isje\xc4\x8dke iz pjesme "Wanna Be Startin\' Somethin\'" od Michaela Jacksona. Brza pjesma sadr\xc5\xbei istaknute dance karakteristike s utjecajima tehno i house glazbe, a govori o zabavi na plesnom podiju._NEWLINE_Jedna od Rihanninih najbolje prihva\xc4\x87enih pjesama kod kriti\xc4\x8dara i najprodavanijih singlova, pjesma je postigla jako velih komercionalni uspjeh u mnogo dr\xc5\xbeava. U\xc5\xa1la je u prvih 5 mjesta u 18 dr\xc5\xbeava, od kojih je u 11 dr\xc5\xbeava zavr\xc5\xa1ila na 1. mjestu._NEWLINE_Premijera videospota za pjesmu "Don\'t Stop the Music" bila je u emisiji 106 & Park televizije BET 20. srpnja 2007. godine. Videospot prikazuje Rihannu kako pjeva i ple\xc5\xa1e u klubu iza prodavnice slatki\xc5\xa1a. Redatelji su mu bili Taj i Rihanna, a to je njen prvi video kod kojeg je bila redatelj zajedno s onim za pjesmu "Disturbia"._NEWLINE_Pjesma je nominirana za nagradu Grammy za najbolju dance snimku (Best Dance Recording), ali je izgubila od pjesme "Love Stoned" od Justina Timberlakea. 23. lipnja 2010. objavljeno je da je pjesma digitalno preuzeta vi\xc5\xa1e od tri milijuna puta, \xc5\xa1to je Rihannina tre\xc4\x87a samostalna pjesma koja je to uspjela.'